Веса Паспалеева
Писъмце по снега

chitanka.info

Зиме в дивата гора

е така приятно!

Писъмцето по снега

можеш ли отгатна?

Запетайка, колелце

и чертички криви…

Рунтавелка на хорце

скачала е живо!

Ей копитца две по две —

като малки чашки.

Хоп! Хоп! Малкото сърне

слиза от Мургашка!

Ето лапи на вълка,

туй са на Лисанка,

писала е по снега

ситно леля Вранка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.